
ΠΟΛΕΟΔΟΜΙΑ 

ΔΙΑΤΑΓΜΑΤΑ 

Έγκριση πολεοδομικής μελέτης του οικισμού Καριώτισσας της Κοινό¬ 
τητας Καρυώτισσας (Ν. Πέλλας). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του Ν. 1337/1983 «Επέκταση των πολεοδομικών 
σχεδίων, οικιστική ανάπτυξη και σχετικές ρυθμίσεις» (ΦΕΚ 33/Α) 
όπως τροποποιήθηκε με το Ν. 1512/1985 «Τροποποίηση και συμπλή¬ 
ρωση πολεοδομικών διατάξεων, ρύθμιση συναφών θεμάτων και θεμά¬ 
των Ταμείου Νομικών» (ΦΕΚ 4/Α) και ειδικότερα τα άρθρα 6 (παρ. 1, 
4, 5 και 6), 7 (παρ. 1, 2 και 4). 

2. Τις διατάξεις του Ν.Δ/τος της 17.7.1923 «Περί σχεδίων πόλεων 
κ.λπ.» όπως μεταγενέστερα τροποποιήθηκαν και συμπληρώθηκαν και 
ειδικότερα το άρθρο 3. 

3. Τις διατάξεις του Ν. 1577/1985 «Γενικός Οικοδομικός Κανονι¬ 
σμός» (ΦΕΚ 210/Α) και ειδικότερα τα άρθρα 6 (παρ. 1), 7, 8, 9, 16 
όπως τροποποιήθηκαν με το άρθρο 13 του Ν. 1647/1986 «Οργανι¬ 
σμός Κτηματολογίου και Χαρτογραφήσεων Ελλάδας (ΟΚΧΕ) (ΦΕΚ 
141/Α) και 1772/1988 «Τροποποίηση διατάξεων του Ν. 1577/ 
1985 «ΓΟΚ» και άλλες σχετικές διατάξεις» (ΦΕΚ 91/Α). 

4. Τις διατάξεις του Ν. 1558/1985 «Κυβέρνηση και Κυβερνητικά 
Όργανα» (ΦΕΚ 137/Α) και ειδικότερα το άρθρο 23 παρ. 1. 

5. Την υπ’ αριθμ. 56285/2327/31.7.1986 απόφαση του Υπουρ¬ 
γού Περιβάλλοντος, Χωροταξίας και Δημοσίων Έργων «Έγκριση Γενι¬ 
κού Πολεοδομικού Σχεδίου (Γ.Π.Σ.) της κοινότητας Καρυώτισσας ν. 
Πέλλης (ΦΕΚ 828/Δ). 

6. Την υπ’ αριθ. Υ.1291/1987 απόφαση του Πρωθυπουργού «Σύ¬ 
σταση θέσης Αναπληρωτή Υπουργού στα Υπουργεία Εξωτερικών, 
Εθνικής Άμυνας, Περιβάλλοντος, Χωροταξίας και Δημοσίων Έργων, 
Μεταφορών και Επικοινωνιών και Υφυπουργού στο Υπουργείο Εθνικής 
Οικονομίας» (ΦΕΚ 526/Β). 

7. Την υπ’ αριθ. Υ.1436/1987 απόφαση του Πρωθυπουργού «Κα¬ 
θορισμός αρμοδιοτήτων του Αναπληρωτή Υπουργού Περιβάλλοντος, 
Χωροταξίας και Δημοσίων Έργων Μανόλη Παπαστεφανάκι» (ΦΕΚ 
549/Β). 

8. Την υπ’ αριθ. 42/1987 και 103/1987 γνωμοδοτήσεις του κοι¬ 
νοτικού συμβουλίου Καρυώτισσας. 

9. Τις υπ’ αριθ. 112/συν. 13/1987 και 6/συν. 2/1988 γνωμοδο¬ 
τήσεις του Συμβουλίου Χωροταξίας, Οικισμού και Περιβάλλοντος ν. 
Πέλλας. 

10. Την υπ’ αριθμ. 498/1988 γνωμοδότηση του Συμβουλίου της 
Επικράτειας, με πρόταση του Αναπληρωτή Υπουργού Περιβάλλοντος, 
Χωροταξίας και Δημοσίων Έργων, αποφασίζουμε: 

Άρθρο 1. 

Εγκρίνεται το πολεοδομικό σχέδιο του οικισμού Καριώτισσας της 
κοινότητας Καρυώτισσας (ν. Πέλλας) με τον καθορισμό οικοδομήσιμων 


χώρων, οδών, πεζοδρόμων, χώρων πρασίνου, χώρου παιδικού σταθ¬ 
μού, γυμνασίου - λυκείου, παιδικής χαράς, πλατείας, πολιτιστικού κέ¬ 
ντρου, χώρου στάθμευσης αυτοκινήτων όπως φαίνεται στα σχετικά τρία 
(3) χρωματισμένα πρωτότυπα διαγράμματα σε κλίμακα 1:1000 που 
θεωρήθηκαν από τον Προϊστάμενο της Διεύθυνσης Τοπογραφικών 
Εφαρμογών με την υπ’ αριθ. 55096/1988 πράξη του και που συνο¬ 
πτικά τους αντίτυπα δημοσιεύονται με το παρόν διάταγμα. 

Άρθρο 2. 

Εγκρίνεται όπως διατυπώνεται στα επόμενα άρθρα ο πολεοδομικός 
κανονισμός της ανωτέρω περιοχής της οποίας το πολεοδομικό σχέδιο 
εγκρίνεται με το άρθρο 1 του παρόντος. 

Άρθρο 3. 

1. Στους οικοδομήσιμους χώρους που χαρακτηρίζονται στα σχετικά 
διαγράμματα με το στοιχείο ΧΠ επιτρέπονται χρήσεις μη ιδιαιτέρως 
οχλουσών επαγγελματικών εγκαταστάσεων όπως προσδιορίζονται από 
τα άρθρα 6 του υπ’ αριθμ. 81/80π.δ/τος (ΦΕΚ 27/Α) με εξαίρεση τις 
περιπτώσεις α, β, γ, δ, ε της παραγράφου 1 και β, γ, δ, ε της παραγρά¬ 
φου 2. 

2. Στους λοιπούς οικοδομήσιμους χώρους επιτρέπονται οι χρήσεις 
γενικής κατοικίας όπως προσδιορίζονται από το άρθρο 5 του ανωτέρω 
π.δ/τος. 

Άρθρο 4. 

Στο πρόσωπο των οικοπέδων οικοδομημένων ή μη επιβάλλεται προ¬ 
κήπιο πλάτους τριών (3), και τριάμισυ (3.5) μέτρων όπως φαίνεται στα 
ίδια διαγράμματα. 

Άρθρο 5. 

Τα ελάχιστα όρια εμβαδού και προσώπου καθώς και οι λοιποί όροι 
και περιορισμοί δόμησης των οικοπέδων καθορίζονται ως εξής: 

1. Ελάχιστο πρόσωπο: δεκατέσσερα (14) μέτρα. 

Ελάχιστο εμβαδόν: πεντακόσια (500) τ.μ. 

2. Κατά παρέκκλιση της προηγούμενης παραγράφου θεωρούνται άρ¬ 
τια και οικοδομήσιμα τα οικόπεδα: α) κατά τη δημοσίευση του παρόντος 
διατάγματος έχουν: 

Ελάχιστο πρόσωπο: δέκα (10) μέτρα. 

Ελάχιστο εμβαδόν: διακόσια πενήντα (250) τ.μ. 

β) Τα οικόπεδα που προκύπτουν από την οριστική πράξη εφαρμογής 
της πολεοδομικής μελέτης ή προέρχονται από τις εισφορές σε γη σύμ¬ 
φωνα με το άρθρο 8 του ν. 1337/1983, εφόσον έχουν: 

Ελάχιστο πρόσωπο: οκτώ (8) μέτρα. 

Ελάχιστο εμβαδόν: εκατόν πενήντα (150) τ.μ. 

3. Επιπλέον των προϋποθέσεων των προηγουμένων παραγράφων 1 
και 2 τα οικόπεδα θεωρούνται άρτια και οικοδομήσιμα εφόσον μέσα στο 
οικοδομήσιμο τμήμα τους εγγράφεται κάτοψη κτιρίου με ελάχιστη επι¬ 
φάνεια πενήντα (50) μ 2 και ελάχιστη πλευρά πέντε (5) μέτρα. 

4. Μέγιστο ποσοστό κάλυψης των οικοπέδων: εξήντα τοις εκατό 
(60%) της επιφάνειας τους. 

5. Συντελεστής δόμησης: έξι δέκατα (0,6). 

6. Κατ’ εξαίρεση της προηγούμενης παραγράφων 5 ορίζεται συντε¬ 
λεστής δόμησης 0,8 για οικόπεδα εμβαδού-μικρότερου τών 250 τ.μ. 
εφόσον η συνολική επιφάνεια ορόφων δεν υπερβαίνει τα·175 τ.μ. 

7. Μέγιστο επιτρεπόμενο ύφος των κτιρίων: οκτώ και μισό (8,5) μέ¬ 
τρα. 

8. Πάνω από το μέγιστο επιτρεπόμενο ύφος των κτιρίων επιτρέπεται 
η κατασκευή στέγης με κλίση μέχρι 35% και μέγιστο ύφος 1,80.. _ 

9. Στους κοινόχρηστους χώρους και στους χώρους πρασίνου δια των 
οποίων διέρχεται η εναέριος γραμμή μεταφοράς της ΔΕΗ και έχει συ- 
σταθεί δουλεία εντός του πλάτους αυτής και συγκεκριμένα 20 μέτρα 
εκατέρωθεν του άξονα της γραμμής απαγορεύεται οποιαδήποτε δόμηση 
ή εγκατάσταση. 


Άρθρο 6. 

Η ισχύς του παρόντος διατάγματος αρχίζει από τη δημοσίευσή της 
στην Εφημερίδα της Κυβερνήσεως. 

Στον Αναπληρωτή Υπουργό Περιβάλλοντος, Χωροταξίας και Δημο¬ 
σίων Έργων, αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 6 Δεκεμβρίου 1988 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΖΕΤΑΚΗΣ 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

ΜΑΝΟΛΗΣ ΠΑΠΑΣΤΕΦΑΝΑΚΙΣ 












ΥΠΟΜΝΗΜΑ 






























































































